
Lietuvos Valdorfo vaikystės pedagogikos iniciatyvų
asociacija
ĮSTATAI

I. BENDROSIOS NUOSTATOS

1. Lietuvos Valdorfo vaikystės pedagogikos iniciatyvų asociacija (toliau – Asociacija) yra ribotos civilinės atsakomybės viešasis juridinis asmuo, kurio teisinė forma yra asociacija, savanoriškumo principu jungianti Lietuvos Respublikos antroposofijos ir ikimokyklinės Valdorfo pedagogikos pagrindais veikiančias įstaigas, organizacijas, iniciatyvas bei fizinius asmenis.
2. Asociacija savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos asociacijų įstatymu, kitais teisės aktais ir šiais įstatais.
3. Asociacija turi teisę turėti antspaudą su pavadinimu, sąskaitas litais ir valiuta Lietuvos Respublikoje įregistruotuose bankuose, taip pat sąskaitų užsienio valstybėse LR teisės aktų nustatyta tvarka. 
4. Vykdydama savo veiklą Asociacija turi teisę samdyti fizinius ir juridinius asmenis, sudaryti sutartis ir prisiimti įsipareigojimus, gauti paramą iš Lietuvos Respublikos bei užsienio valstybių juridinių bei fizinių asmenų.
5. Asociacijos teisinė forma- asociacija. 
6. Asociacija įsteigta veikti neribotą laiką.

II. ASOCIACIJOS TIKSLAI IR VEIKLA

7. Asociacijos tikslas – vienyti asociacijos narius, atstovauti ir ginti jų interesus, koordinuoti asociacijos veiklą, skatinti bendradarbiavimą tarp Lietuvos Valdorfo vaikystės pedagogikos iniciatyvų.
8. Asociacijos uždaviniai: 
8.1. skleisti R. Šteinerio antroposofijos  idėjas, daryti jas suprantamas ir prieinamas visuomenei;
8.2. gilinti ir pastoviai atnaujinti Valdorfo pedagogines idėjas; palaikyti Valdorfo pedagogikos kokybę; 
8.3. skatinti visuomenės saviugdą, palaikant tęstinio mokymosi idėjas;
8.4. ginti Valdorfo pedagogikos laisvę ir pavadinimą;
8.5. teikti ir gauti savitarpio pagalbą – finansinę, žmogiškąją, pedagoginę/mokslinę – aktyviai veikiančioms ir naujai besikuriančioms Lietuvos Valdorfo iniciatyvoms.
9. Asociacijos pagrindinės veiklos sritys:
9.1. skleisti informaciją  apie savo veiklą;
9.2. kartu su užsienio ir Lietuvos Šteinerio/Valdorfo iniciatyvomis, Lietuvos  švietimo ir kultūros institucijomis organizuoti bendrus edukacinius/kultūrinius renginius; 
9.3. kartu su užsienio ir Lietuvos  Šteinerio/Valdorfo iniciatyvomis, Lietuvos  švietimo ir kultūros institucijomis organizuoti kursus, seminarus, praktinius mokymus;
9.4. inicijuoti ir organizuoti antroposofinių ir Valdorfo pedagogikos knygų ir kt.leidybą; 
9.5. konsultuoti Šteinerio/Valdorfo ankstyvosios vaikystės pedagogikos klausimais;
9.6. siekti narystės dalyvauti Tarptautinėje Šteinerio/Valdorfo ankstyvosios vaikystės ir kitose tarptautinėse asociacijose, deleguoti atstovus į tarptautines organizacijas;
9.7. atstovauti Šteinerio/Valdorfo pedagogikos iniciatyvų interesus visuomenėje, valstybės institucijose;
9.8. siekti naujų Šteinerio/Valdorfo vaikystės pedagogikos iniciatyvų steigimui ir plėtrai palankios teisinės aplinkos.
10. Asociacijos veiklos rūšys: 
10.1. Veiklos rūšys pagal Ekonominės veiklos rūšių klasifikatorių (EVRK 2 RED.): 
13.99.		Kitų, niekur kitur nepriskirtų, tekstilės gaminių ir dirbinių gamyba
17.23.20.	Vokų ir atvirukų gamyba 
23.41.		Keraminių buities ir puošybos gaminių bei dirbinių gamyba 
32.40. 		Žaidimų ir žaislų gamyba
47.61.		Knygų mažmeninė prekyba specializuotose parduotuvėse
47.65. 		Žaidimų ir žaislų mažmeninė prekyba specializuotose parduotuvėse
47.78.10. 	Suvenyrų, meno dirbinių ir religinių reikmenų specializuota mažmeninė prekyba
 	47.89.		Kitų prekių mažmeninė prekyba kioskuose ir prekyvietėse
47.9. 		Mažmeninė prekyba ne parduotuvėse, kioskuose ar prekyvietėse
47.99. 		Kita mažmeninė prekyba ne parduotuvėse, kioskuose ar prekyvietėse
55.      		Apgyvendinimo veikla
55.20.20. 	Vaikų poilsio stovyklų veikla
56.29. 		Kitų maitinimo paslaugų teikimas
58.      		Leidybinė veikla
58.1. 		Knygų, periodinių leidinių leidyba ir kita leidybinė veikla
58.11. 		Knygų leidyba
58.12. 		Žinynų, katalogų ir adresų sąrašų leidyba
58.19. 		Kita leidyba
59.11. 		Kino filmų, vaizdo filmų ir televizijos programų gamyba
59.12. 	Pagamintų kino filmų, vaizdo filmų ir televizijos programų meninis apipavidalinimas
59.13. 		Kino filmų, vaizdo filmų ir televizijos programų platinimas
59.14. 		Kino filmų rodymas
59.20. 		Garso įrašymas ir muzikos įrašų leidyba
66.3.  	 	Fondų valdymo veikla
68.20. 		Nuosavo arba nuomojamo nekilnojamojo turto nuoma ir eksploatavimas
70.21. 		Viešųjų ryšių ir komunikacijos veikla
72.20. 		Socialinių ir humanitarinių mokslų moksliniai tyrimai ir taikomoji veikla
73.20. 		Rinkos tyrimas ir viešosios nuomonės apklausa
74.20. 		Fotografavimo veikla
74.30. 		Vertimo raštu ir žodžiu veikla
74.90. 		Kita, niekur kitur nepriskirta, profesinė, mokslinė ir techninė veikla
77.22. 		Vaizdajuosčių ir kompaktinių diskų nuoma
77.40. 	Intelektinės nuosavybės ir panašių produktų, išskyrus autorių teisių saugomus        objektus, išperkamoji nuoma
79.12. 		Ekskursijų organizatorių veikla
82.30. 		Posėdžių ir verslo renginių organizavimas
85.10. 		Ikimokyklinis ugdymas
85.5.  		Kitas mokymas
85.52.		Kultūrinis švietimas
85.59. 		Kitas, niekur kitur nepriskirtas, švietimas
		85.6.   		Švietimui būdingų paslaugų veikla
		88.      		Nesusijusi su apgyvendinimu socialinio darbo veikla
88.91. 		Vaikų dienos priežiūros veikla
88.99. 	Kita, niekur kitur nepriskirta, nesusijusi su apgyvendinimu socialinio darbo veikla
90.03. 		Meninė kūryba
93.29. 		Kita pramogų ir poilsio organizavimo veikla
94.99.		Kitų, niekur kitur nepriskirtų, narystės organizacijų veikla
96.04. 		Fizinės gerovės užtikrinimo veikla
10.2. Kita, Lietuvos Respublikos įstatymais bei šiems įstatams neprieštaraujanti veikla.
10.3. Jei pagal galiojančius teisės aktus tam tikrai ūkinei veiklai vykdyti yra reikalinga licencija (leidimas), Bendrovė gali verstis tokia veikla tik gavusi reikalingą licenciją (leidimą).

III. ASOCIACIJOS NARIAI, JŲ TEISĖS IR PAREIGOS

11. Asociacijos nariais gali būti  juridiniai ir fiziniai asmenys, pripažįstantys šiuos įstatus, raštu pareiškę norą būti Asociacijos nariu ir sumokėję nustatyto dydžio stojamąjį mokestį. 
12. Nuo Asociacijos įregistravimo juridinių asmenų registre Asociacijos steigėjai tampa Asociacijos nariais.
13. Nauji nariai į Asociaciją priimami Valdybos sprendimu, sumokėję stojamąjį nario mokestį. Prašymą priimti į Asociacijos narius Valdyba turi išnagrinėti artimiausiame Valdybos posėdyje, tačiau ne vėliau, kaip  per 3 mėnesius nuo jo gavimo dienos. 
14.  Asociacijos nariai yra savarankiški savo ūkinėje, ekonominėje ir kitose veiklose.
15. Asociacijos narys turi teisę:
15.1. dalyvauti ir balsuoti Visuotiniame narių susirinkime;
15.2. būti  renkamu į Asociacijos valdymo kontrolės organus;
15.3. susipažinti su Asociacijos narių sąrašu;
15.4. dalyvauti ruošiant ir vykdant Asociacijos programas, projektus, įvairius renginius;
15.5. teikti pasiūlymus Asociacijos veiklai gerinti;
15.6. pareikšti nepasitikėjimą Asociacijos valdymo organais;
15.7. naudotis Asociacijos teikiamomis paslaugomis;
15.8. susipažinti su Asociacijos dokumentais ir gauti visą turimą informaciją apie jos veiklą;
15.9. kitas teises, nustatytas teisės aktuose ir šiuose įstatuose.
16. Asociacijos narys privalo:
16.1.  laikytis Asociacijos įstatų;
16.2.  vykdyti Visuotinio narių susirinkimo ir Valdybos sprendimus;
16.3. iki kiekvienų kalendorinių metų gruodžio 31 d. sumokėti nustatyto dydžio metinį nario mokestį;
16.4.  teikti Asociacijai informaciją bei kitą pagalbą, būtiną jos tikslams įgyvendinti.
17. Narys gali išstoti iš Asociacijos, prieš 30 dienų raštu pateikęs prašymą Asociacijos pirmininkui.
18. Asociacijos nariai, nesilaikantys Asociacijos įstatų, laiku nesumokantys nario mokesčių, diskredituojantys Asociacijos vardą,  Visuotinio narių susirinkimo sprendimu 2/3 balsų dauguma, gali būti pašalinti iš Asociacijos.
19. Asociacijos nariui išstojus ar jį pašalinus iš Asociacijos, stojamieji nario įnašai, nario mokesčiai ar kitaip Asociacijos nuosavybėn perduotos lėšos ir turtas negrąžinami.
20. Už Asociacijos nario veiklą valdymo organuose jo nariui gali būti atlyginama. 

IV. ASOCIACIJOS VALDYMAS

21. Asociacijos organai:
21.1. Visuotinis narių susirinkimas - aukščiausias Asociacijos  organas;
21.2. Asociacijos valdyba - kolegialus valdymo organas;
21.3. Asociacijos pirmininkas – vienasmenis valdymo organas. 
22. Visuotinis narių susirinkimas:
22.1. keičia Asociacijos įstatus;
22.2. renka ir atšaukia Valdybą ir Asociacijos pirmininką;
22.3. nustato stojamojo nario įnašo ir metinio nario mokesčio dydžius ir jų mokėjimo tvarką bei atleidžia nuo nario mokesčio;
22.4. tvirtina Asociacijos metinę finansinę atskaitomybę;
22.5. priima sprendimus dėl kitų juridinių asmenų steigimo ar dėl tapimo kitų juridinių asmenų dalyviu;
22.6. priima sprendimus dėl filialų (skyrių) ir atstovybių steigimo ir jų veiklos nutraukimo;
22.7. tvirtina atitikties ikimokyklinei Štainerio/Valdorfo pedagogikai vertinimo kriterijus; 
22.8. priima sprendimą dėl Asociacijos pertvarkymo, reorganizacijos ar pabaigos;
22.9. šalina iš Asociacijos narius;
22.10. keičia asociacijos buveinę;
22.11. sprendžia kitus įstatymų Visuotinio narių susirinkimo kompetencijai priskirtus klausimus.
23. Visuotinis narių susirinkimas neturi teisės pavesti kitiems Asociacijos organams spręsti jo kompetencijai priskirtų klausimų.
24. Eilinį visuotinį narių susirinkimą Asociacijos valdyba privalo sušaukti kasmet, ne vėliau kaip per keturis mėnesius nuo finansinių metų pabaigos.
25.  Neeilinis visuotinis susirinkimas gali būti sušauktas:
25.1. Asociacijos pirmininko, Asociacjos valdybos arba 1/3 Asociacijos narių iniciatyva;
25.2. teismo sprendimu, jei jis nebuvo sušauktas įstatų nustatyta tvarka ir dėl to į teismą kreipėsi Asociacijos narys ar valdymo organas. 
26. Visuotiniame narių susirinkime visi Asociacijos nariai turi sprendžiamojo balso teisę. Vienas Asociacijos narys turi vieną balsą. 
27. Visuotinis narių susirinkimas gali priimti sprendimus, jeigu jame dalyvauja daugiau kaip ½ visų Asociacijos narių. Jei nėra kvorumo, susirinkimas laikomas neįvykusiu ir turi būti sušauktas pakartotinis susirinkimas, kuris turi teisę priimti sprendimus tik pagal neįvykusio susirinkimo darbotvarkę ir kuriam netaikomas kvorumo reikalavimas.
28. Visuotinio narių susirinkimo sprendimai laikomi priimtais, kai už juos gauta daugiau balsavime dalyvaujančių narių balsų „už“ negu „prieš“, išskyrus atvejus, kai priimami 22.1 ir 22.8 bei 22.9 punktuose nurodyti sprendimai, kuriems priimti reikia 2/3 susirinkime dalyvaujančių narių balsų. 
29. Apie šaukiamą Visuotinį narių susirinkimą turi būti paskelbta Asociacijos internetiniame puslapyje, arba elektroniniu paštu, arba spaudoje, arba registruotu laišku, arba pasirašytinai ne vėliau kaip prieš 15 kalendorinių dienų iki susirinkimo. Pranešime turi būti nurodyta susirinkimo data, laikas ir vieta, susirinkimo darbotvarkė, visuotinio susirinkimo sušaukimo iniciatoriai. Visuotinis susirinkimas gali būti šaukiamas nesilaikant šiame straipsnyje nustatytos tvarkos ir terminų, jeigu visi  Asociacijos nariai raštu su tuo sutinka. 
30. Visuotinis narių susirinkimas turi būti protokoluojamas.
31. Asociacijos valdyba (toliau – Valdyba) yra kolegialus valdymo organas, teisiškai ir finansiškai atsakingas už Asociacijos veiklą tarp Visuotinų narių susirinkimų.
32. Asociacijos valdybos sudėtį ir skaičių nustato Visuotinis narių susirinkimas. Valdybą sudaro ne mažiau kaip 5 (penki) nariai, renkami 3(trijų) metų laikotarpiui. Valdybos nariai renkami Visuotiniame narių susirinkime. Valdybos nariais gali būti fiziniai asmenys – Asociacijos nariai ir Asociacijos narių – juridinių asmenų- pasiūlyti fiziniai asmenys. Asociacijos pirmininkas yra valdybos narys. Valdybos pirmininkas renkamas valdybos posėdyje.
33. Valdybos narys gali atsistatydinti iš pareigų kadencijai nesibaigus, apie tai ne vėliau kaip prieš 14 dienų raštu įspėjęs Asociacijos pirmininką.  Į atsistatydinusio Valdybos nario vietą renkamas kitas Valdybos narys iki veikiančios Valdybos kadencijos pabaigos.
34. Valdyba gali priimti sprendimus posėdyje dalyvaujant daugiau kaip ½ jos narių. Sprendimai Valdyboje priimami bendru sutarimu. Valdybos posėdžiai vyksta pagal poreikį, bet ne rečiau, kaip vieną kartą per metus. Valdybos posėdžiai yra protokoluojami.
35. Asociacijos valdyba:
35.1. svarsto ir priima į Asociaciją naujus narius;
35.2. sušaukia Visuotinį narių susirinkimą, rengia jo darbotvarkę;
35.3. organizuoja Asociacijos veiklą, įgyvendina Asociacijos tikslus;
35.4. parengia Asociacijos veiklos ataskaitą, kurią per 4 mėnesius nuo kalendorinių metų pabaigos pateikia Visuotiniam narių susirinkimui. Ši ataskaita yra vieša, kurioje turi būti nurodyta: informacija apie Asociacijos veiklą, įgyvendinant jos įstatuose nustatytus veiklos tikslus; Asociacijos narių skaičius finansinių metų pabaigoje; Asociacijos metinė finansinė atskaitomybė; samdomų Asociacijos darbuotojų skaičius finansinių metų pabaigoje; kita informacija, kurią nustato Visuotinis narių susirinkimas;
35.5. iniciatyvoms paprašius, organizuoja atitikties ikimokyklinei Valdorfo/Šteinerio pedagogikai vertinimą ir nustatymą pagal Visuotinio narių susirinkimo patvirtintus kriterijus; 
35.6. deleguoja Asociacijos narius iniciatyvų prašymu atlikti atitikties ikimokyklinei Valdorfo/Šteinerio pedagogikai vertinimą;
35.7. skiria atstovus į konferencijas, suvažiavimus ar kitus organus tose organizacijoje, kurių nare yra Asociacija;
35.8. įgyvendina organizacijų, kurių nare yra Asociacija, sprendimus;
35.9. teikia Visuotiniam narių susirinkimui tvirtinti Asociacijos dokumentų projektus, kuriuos pagal šiuos įstatus ir Lietuvos Respublikos įstatymus turi priimti ir/ar patvirtinti Visuotinis narių susirinkimas;
35.10. tvirtina Valdybos darbo reglamentą;
35.11. teikia pasiūlymus Visuotiniam narių susirinkimui dėl Asociacijos įstatų pakeitimo;
35.12. teikia pasiūlymus Visuotiniam narių susirinkimui dėl labdaros ir paramos suteikimo;
35.13. nustato Asociacijos finansinės veiklos vidaus kontrolės tvarką; 
35.14. svarsto klausimus dėl Asociacijos turto ir lėšų įgijimo, naudojimo, valdymo ir disponavimo;
35.15. vykdo iš dalies ar visiškai Asociacijos lėšomis finansuojamų projektų atranką.
36. Asociacijos pirmininkas yra vienasmenis Asociacijos valdymo organas, renkamas visuotiniame susirinkime trijų metų laikotarpiui. Asociacijos pirmininkas yra  valdybos narys. 
37. Asociacijos Valdyba gali nuspręsti, kad su Asociacijos pirmininku būtų sudaryta darbo sutartis. Sutartį su pirmininku sudaro Valdybos įgaliotas Valdybos narys.
38. Asociacijos pirmininkas:
38.1. pateikia Asociacijos nariams informaciją apie esminius įvykius, turinčius reikšmės Asociacijos veiklai;
38.2. vykdo Asociacijos narių apskaitą;
38.3. pateikia duomenis ir dokumentus juridinių asmenų registro tvarkytojui;
38.4. skelbia ar organizuoja viešos informacijos paskelbimą;
38.5. organizuoja savanoriškus darbus Vyriausybės nustatyta tvarka;
38.6. priima į darbą ir atleidžia darbuotojus;
38.7. sudaro sandorius ir pasirašo sutartis Asociacijos vardu;
38.8. atstovauja Asociaciją teisme ir santykiuose su kitais fiziniais bei juridiniais asmenimis;
38.9. atidaro ir uždaro sąskaitas kredito įstaigose;
38.10. organizuoja kasdienę Asociacijos veiklą;
38.11. spendžia kitus LR Civiliniame kodekse ir LR Asociacijų įstatyme valdymo organų kompetencijai priskirtus klausimus.

V. DOKUMENTŲ IR INFORMACIJOS PATEIKIMO
 ASOCIACIJOS NARIAMS TVARKA. PRANEŠIMŲ IR SKELBIMŲ PASKELBIMO TVARKA, PAGAL KURIĄ SKELBIAMA VIEŠA INFORMACIJA

39. Asociacijos nariui raštu pareikalavus, ne vėliau kaip per 10 dienų nuo reikalavimo gavimo dienos jam turi būti sudaryta galimybė susipažinti su Asociacijos įstatais, metinės finansinės atskaitomybės dokumentais, Asociacijos veiklos ataskaitomis, valdymo organų posėdžių protokolais ir kitais Asociacijos dokumentus, kurie turi būti vieši pagal įstatymus.
40. Asociacijos nariams pateikiamame narių sąraše turi būti nurodyti jų vardai, pavardės (juridinių asmenų pavadinimai) ir adresai korespondencijai pagal paskutinius turimus duomenis. 
41. Vieša informacija skelbiami dienraštyje „Lietuvos žinios“. 

VI. ASOCIACIJOS TURTAS. ASOCIACIJOS VEIKLOS KONTROLĖ

42. Asociacijos turtą sudaro:
42.1. stojamieji narių įnašai ir metiniai nario mokesčiai;
42.2. ilagalaikis ir trumpalaikis turtas, įsigytas už Asociacijos lėšas;
42.3.  fizinių ar juridinių asmenų, tarptautinių organizacijų neatlygintinai perduotos lėšos;
42.4.  Asociacijos gauta parama;
42.5. lėšos, kurias Asociacija gauna iš savo ūkinės veiklos ir pajamų, bendradarbiaujant pagal sutartis su kitais juridiniais asmenimis;
42.6.  lėšos, įstatymų numatyta tvarka, gautos iš valstybės ir savivaldybių biudžetų; 
42.7. kitos teisėtai gautos lėšos.
43. Asociacijos turtas ir lėšos turi būti naudojami laikantis įstatymuose ir  kituose teisės aktuose nustatytos tvarkos, įstatuose numatytiems tikslams ir uždaviniams įgyvendinti.
44. Lėšos iš Asociacijos sąskaitų pervedamos arba išmokamos Asociacijos pirmininko nurodymu.
45. Asociacijos finansinės veiklos vidaus kontrolės tvarką nustato Asociacijos Valdyba, šią tvarką tvirtina Visuotinis narių susirinkimas. 
46. Perleidžiant turtą, Asociacijai būtina laikytis Lietuvos Respublikos Asociacijų įstatymo 16 str. 2 d. numatytų apribojimų.
47. Asociacija pinigus, gautus kaip paramą, taip pat kitus negrąžintinai gautus pinigus ir kitą turtą naudoja juos davusio asmens nurodytiems tikslams, jeigu asmuo tokius tikslus nurodė. Asociacija šiuos gautus pinigus privalo laikyti atskiroje sąskaitoje, taip pat sudaryti išlaidų sąmatą, jei tai numatyta teisės aktuose arba pinigus davęs asmuo to reikalauja. Asociacija negali priimti pinigų ar kito turto, jei duodantis asmuo nurodo juos naudoti kitiems, negu Asociacijos įstatuose. 

VII. ĮSTATŲ KEITIMO TVARKA

55. Asociacijos įstatus tvirtina ir keičia Visuotinis narių susirinkimas.
56. Asociacijos įstatai gali būti keičiami Visuotinio narių susirinkimo, Valdybos ar pirmininko iniciatyva. 
VIII. FILIALŲ IR ATSTOVYBIŲ STEIGIMO BEI JŲ VEIKLOS NUTRAUKIMO TVARKOS
57. Asociacija turi teisę steigti filialus ir atstovybes Lietuvos Respublikos įstatymų nustatyta tvarka. Asociacijos filialų ir atstovybių skaičius neribojamas. Sprendimus dėl Asociacijos filialų ir atstovybių steigimo bei jų veiklos nutraukimo priima Visuotinis narių susirinkimas.
58. Filialas ar atstovybė veikia pagal Visuotinio narių susirinkimo patvirtintus filialo ar atstovybės įstatus.
59. Įstaigos filialų ir atstovybių vadovus skiria ir atšaukia Visuotinis narių susirinkimas.
60. Darželio filialų ir atstovybių veikla nuraukiama Lietuvos Respublikos įstatymų nustatyta tvarka.

IX. ASOCIACIJOS PERTVARKYMAS IR PABAIGA

61. Asociacija gali būti pertvarkyta, reorganizuota ar likviduota tik visuotinio narių susirinkimo sprendimu, jeigu už tai balsuoja 2/3 visų susirinkime dalyvaujančių narių.
62. Asociacija reorganizuojama ar likviduojama Civilinio kodekso nustatyta tvarka bei atsižvelgiant į Lietuvos Respublikos asociacijų įstatymo numatytus ypatumus.



Steigiamojo susirinkimo 
įgaliotas asmuo: 
Audra Liaudanskienė____________________________________________
                                                          ( parašas)

